**-สำเนา-**

**รายงานการประชุมสภาเทศบาลตำบลอุ่มเม่า**

**ประชุมสามัญ สมัยที่๓ ครั้งที่ ๑ ประจำปี ๒๕๖๔**

**ลงวันที่ ๒๙ เดือนตุลาคม พ.ศ. ๒๕๖๔**

**ณ ห้องประชุมสภาเทศบาลตำบลอุ่มเม่า**

**เริ่มประชุมเวลา ๐๙.๓๐ น.**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายทิวากร ภูกิ่งเงิน | ประธานสภาเทศบาลตำบลอุ่มเม่า | ทิวากร ภูกิ่งเงิน |  |
| ๒. | นายเสถียร ภูหมั่นรู้ | รองประธานสภาเทศบาลตำบลอุ่มเม่า | เสถียร ภูหมั่นรู้ |  |
| ๓ | นางเพชรพรรณ พงษ์ซื่อ | สมาชิกสภาเทศบาลตำบลอุ่มเม่า | เพชรพรรณพงษ์ซื่อ |  |
| ๔. | นางเดือนเพ็ญ ภูอวด | สมาชิกสภาเทศบาลตำบลอุ่มเม่า | เดือนเพ็ญ ภูอวด |  |
| ๕. | นายทองสาย ภูสมตา | สมาชิกสภาเทศบาลตำบลอุ่มเม่า | ทองสาย ภูสมตา |  |
| ๖. | นายประดิษฐ์ ชูสีขวัญ | สมาชิกสภาเทศบาลตำบลอุ่มเม่า | ประดิษฐ์ ชูสีขวัญ |  |
| ๗. | นายปราณี ภูเนานิล | สมาชิกสภาเทศบาลตำบลอุ่มเม่า | ปราณี ภูเนานิล |  |
| ๘. | นายถาวร ภูมาสี | สมาชิกสภาเทศบาลตำบลอุ่มเม่า | ถาวร ภูมาสี |  |
| ๙. | นายอัศวิน ชนะศรี | สมาชิกสภาเทศบาลตำบลอุ่มเม่า | อัศวิน ชนะศรี |  |
| ๑๐. | นางสาวนาตยา ภูสมที | สมาชิกสภาเทศบาลตำบลอุ่มเม่า | นาตยาภูสมที |  |
| ๑๑. | นางอัมพร ชัยยะ | สมาชิกสภาเทศบาลตำบลอุ่มเม่า | อัมพร ชัยยะ |  |
| ๑๒. | นางสาววาสนา ภูสมมาตย์ | สมาชิกสภาเทศบาลตำบลอุ่มเม่า | วาสนา ภูสมมาตย์ |  |
| ๑๓. | นางทานตะวัน สิงห์หาบุตร | เลขานุการสภาเทศบาลตำบลอุ่มเม่า | ทานตะวัน สิงห์หาบุตร |  |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| - | - | - |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายสุวิทย์ภูมิ่งศรี | นายกเทศมนตรีตำบลอุ่มเม่า | สุวิทย์ ภูมิ่งศรี |  |
| ๒. | นายจิรวัฒน์ทุมมี | รองนายกเทศมนตรีตำบลอุ่มเม่า | จิรวัฒน์ ทุมมี |  |
| ๓. | นายบันลือ ภูดวงดอก | เลขานุการนายกเทศมนตรีตำบลอุ่มเม่า | บันลือ ภูดวงดอก |  |
| ๔. | นางสำราญ นาถมทอง | ที่ปรึกษานายกเทศมนตรีตำบลอุ่มเม่า | สำราญ นาถมทอง |  |
| ๕. | นางสาวบุญญาฆารพวง | ปลัดเทศบาลตำบลอุ่มเม่า | บุญญาฆารพวง |  |

/หัวข้อประชุม..............

**หัวข้อประชุม**

เมื่อได้เวลาประชุม ๐๙.๓๐ น. เลขานุการในที่ประชุมได้ให้สัญญาณเรียกสมาชิกสภาเทศบาลตำบลอุ่มเม่าเข้าห้องประชุม ในการประชุมครั้งนี้มีสมาชิก จำนวน ๑๒คนมาประชุมครบทั้งจำนวน เมื่อครบองค์ประชุมแล้วขอดำเนินการตามระเบียบวาระการประชุมต่อไป

**ระเบียบวาระที่ ๑** **เรื่องที่ประธานจะแจ้งต่อที่ประชุม**

ประธานฯ สำหรับวันนี้เป็นการประชุมสมัยสามัญ สมัยที่ ๓ ครั้งที่ ๑ ประจำปี ๒๕๖๔ สมาชิกสภาเทศบาลตำบลอุ่มเม่า มาประชุมครบทั้งจำนวน จึงขอแจ้งให้ที่ประชุมทราบ

ที่ประชุม รับทราบ

**ระเบียบวาระที่ ๒** **เรื่องรับรองรายงานการประชุม**

ประธานฯ สำหรับรายงานการประชุมสมัยสามัญ สมัยที่ ๒ ครั้งที่ ๒ ประจำปี ๒๕๖๔ เมื่อวันที่ ๒๗ สิงหาคม ๒๕๖๔ เลขานุการสภาได้แจกจ่ายให้กับสมาชิกสภาเทศบาลตำบลอุ่มเม่า ทุกท่านล่วงหน้าไปแล้วไม่น้อยกว่าสามวัน สมาชิกสภาคงได้ตรวจสอบรายงานการประชุมแล้ว มีสมาชิกสภาท่านใดจะขอแก้ไข เพิ่มเติมรายงานการประชุมหรือไม่ ถ้าไม่มีขอมติรับรองรายงานการประชุมสมัยสามัญ สมัยที่ ๒ ครั้งที่ ๒ ประจำปี ๒๕๖๔ โดยการยกมือ

ที่ประชุม มีมติรับรองรายงานการประชุมครั้งที่แล้วเป็นเอกฉันท์

**ระเบียบวาระที่ ๓** **เรื่องกระทู้ถาม**

ประธานฯ สำหรับวาระนี้ มีสมาชิกสภาเทศบาลตำบลอุ่มเม่า ท่านใดมีเรื่องที่จะกระทู้ถาม คณะผู้บริหารหรือไม่เชิญครับถ้าไม่มีผมขอผ่านไประเบียบวาระที่ ๔

**ระเบียบวาระที่ ๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี-

**ระเบียบวาระที่ ๕** **เรื่องที่เสนอใหม่**

**๕.๑ เรื่องพิจารณายินยอมให้เทศบาลตำบลโคกศรีดำเนินการทำการนอกเขต**

**เทศบาลตำบลโคกศรี**

ประธานฯ ขอเชิญนายกเทศมนตรีตำบลอุ่มเม่าชี้แจงรายละเอียดต่อที่ประชุมเชิญครับ

นายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรี

(นายสุวิทย์ ภูมิ่งศรี) นายกเทศมนตรีตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณา

ดังนี้ ตามที่เทศบาลตำบลโคกศรี ได้มีหนังสือ ที่ กส ๕๓๘๐๑/๕๕๖ ลงวันที่ ๒๕ ตุลาคม ๒๕๖๔ แจ้งว่า ด้วยเทศบาลตำบลโคกศรี จะได้ดำเนินการทำการนอกเขตเทศบาลตำบลโคกศรี จำนวน ๒ โครงการ รายละเอียดดังนี้

๑. โครงการก่อสร้างถนนคอนกรีตเสริมเหล็ก รหัสสายทาง กส.ถ.๑๕๐๒๗ บ้านโคกศรี หมู่ที่ ๖ ขนาดกว้าง ๔ เมตร ยาว ๗๒๕ เมตรหนา ๐.๑๕ เมตร พื้นที่ ๒,๙๐๐ ตารางเมตร งบประมาณ ๑,๕๘๐,๐๐๐ บาท อยู่ในเขตเทศบาลตำบลโคกศรี ระยะทาง ๔๙๐ เมตร ยินยอมให้ทำการนอกเขตเทศบาลตำบลอุ่มเม่าจำนวน ๒๓๕ เมตร

๒. โครงการก่อสร้างถนนคอนกรีตเสริมเหล็ก สายภายในวัดป่าสันติสุข บ้านโคกศรี ขนาดกว้าง ๖ เมตร ยาว ๑๕๒ เมตร หนา ๐.๑๕ เมตร ไหล่ทางข้างละ ๐.๕๐ เมตร หรือผิวจราจรไม่น้อยกว่า ๙๑๐ ตารางเมตรงบประมาณ ๕๐๐,๐๐๐ บาทยินยอมให้ทำการนอกเขตระยะทางทั้งหมดของโครงการ เมื่ออยู่ในเขตเทศบาลตำบลอุ่มเม่าประชาชนใช้ประโยชน์ร่วมกัน

และที่ประชุมสภาเทศบาลตำบลโคกศรี มีมติยินยอมให้เทศบาลตำบลโคกศรี ดำเนินการทำการนอกเขต ในคราวประชุมสมัยวิสามัญ ครั้งที่ ๑ ประจำปี พ.ศ. ๒๕๖๔ เมื่อวันที่ ๓๐ กันยายน ๒๕๖๔ ดังนั้นผมจึงเสนอต่อสภาเทศบาลตำบลอุ่มเม่า ได้พิจารณายินยอมให้เทศบาลตำบลโคกศรีทำการนอกเขตในเขตเทศบาลตำบลอุ่มเม่า จึงนำเรียนที่ประชุมเพื่อพิจารณา

ประธานฯ ตามที่นายกเทศมนตรีตำบลอุ่มเม่า ได้ชี้แจงรายละเอียดเพื่อประกอบการพิจารณาไปแล้วขอเชิญเลขานุการ ได้ชี้แจงข้อกฎหมายที่เกี่ยวข้องเพื่อประกอบการพิจารณาเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอชี้แจงข้อกฎหมายที่เกี่ยวข้องเพื่อประกอบการพิจารณา ดังนี้ ตามพระราชบัญญัติเทศบาล พ.ศ. ๒๔๙๖ แก้ไขถึงฉบับที่ ๑๔ พ.ศ. ๒๕๖๒ บทที่ ๓ มาตรา ๕๗ ทวิ เทศบาลอาจทำกิจการนอกเขต เมื่อ

1. การนั้นจำเป็นต้องทำ และเป็นการที่เกี่ยวเนื่องกับกิจการที่ดำเนินตามอำนาจหน้าที่อยู่ในเขตของตน
2. ได้รับความยินยอมจากสภาเทศบาล หรือสภาตำบลแห่งท้องที่เกี่ยวข้อง
3. ได้รับอนุมัติจากรัฐมนตรีว่าการกระทรวงมหาดไทย

ดังนั้น คณะผู้บริหารจึงได้เสนอต่อสภาเทศบาลตำบลอุ่มเม่า พิจารณายินยอมให้

เทศบาลตำบลโคกศรีทำการนอกเขตในเขตเทศบาลตำบลอุ่มเม่า จำนวน ๒ โครงการ

ตามที่นายกเทศมนตรีตำบลอุ่มเม่าเสนอ

ประธานฯ ตามที่นายกเทศมนตรีตำบลอุ่มม่าได้ชี้แจงรายละเอียด และเลขานุการได้ชี้แจงข้อกฎหมายที่เกี่ยวข้อง เพื่อประกอบการพิจารณาไปแล้วนั้น มีสมาชิกท่านใดมีข้อสงสัยที่จะสอบถามหรือไม่ ถ้าไม่มีผมขอมติที่ประชุมพิจารณาให้ความยินยอมให้เทศบาลตำบลโคกศรีทำการนอกเขตในเขตเทศบาลตำบลอุ่มเม่า จำนวน ๒ โครงการ ดังนี้

๑. โครงการก่อสร้างถนนคอนกรีตเสริมเหล็ก รหัสสายทาง กส.ถ.๑๕๐๒๗ บ้านโคกศรี หมู่ที่ ๖ ขนาดกว้าง ๔ เมตร ยาว ๗๒๕ เมตรหนา ๐.๑๕ เมตร พื้นที่ ๒,๙๐๐ ตารางเมตร งบประมาณ ๑,๕๘๐,๐๐๐ บาท อยู่ในเขตเทศบาลตำบลโคกศรี ระยะทาง ๔๙๐ เมตร ยินยอมให้ทำการนอกเขตเทศบาลตำบลอุ่มเม่า จำนวน ๒๓๕ เมตร

๒. โครงการก่อสร้างถนนคอนกรีตเสริมเหล็ก สายภายในวัดป่าสันติสุข บ้านโคกศรี ขนาดกว้าง ๖ เมตร ยาว ๑๕๒ เมตร หนา ๐.๑๕ เมตร ไหล่ทางข้างละ ๐.๕๐ เมตร หรือผิวจราจรไม่น้อยกว่า ๙๑๐ ตารางเมตรงบประมาณ ๕๐๐,๐๐๐ บาทยินยอมให้ทำการนอกเขตระยะทางทั้งหมดของโครงการ เมื่ออยู่ในเขตเทศบาลตำบลอุ่มเม่าประชาชนใช้ประโยชน์ร่วมกัน ตามที่นายกเทศมนตรีตำบลอุ่มเม่า เสนอโดยการยกมือเชิญครับ

ที่ประชุม ได้พิจารณาแล้วมีมติยินยอมให้เทศบาลตำบลโคกศรีทำการนอกเขตในเขตเทศบาลตำบลอุ่มเม่า จำนวน ๒ โครงการตามที่เสนอเป็นเอกฉันท์ จำนวน ๑๑ เสียง

**ระเบียบวาระที่ ๖ เรื่องอื่น ๆ**

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นายปราณี ภูเนานิล เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายปราณี ภูเนานิล สมาชิกสภาเทศบาล เขต ๑ มีเรื่องนำเรียนผ่านท่านประธานสภา นำเรียนคณะผู้บริหาร เกี่ยวกับการซ่อมแซมไฟฟ้าสาธารณะภายในหมู่บ้านอุ่มเม่า เนื่องจากมีบางจุดที่ชำรุดใช้การไม่ได้ขอให้คณะผู้บริหารดำเนินการซ่อมแซมเพื่อความปลอดภัยในชีวิตและทรัพย์สินของประชาชน จึงขอนำเรียนคณะผู้บริหาร

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี รองนายกเทศมนตรีตำบลอุ่มเม่า ขอนำเรียนให้ที่ประชุมทราบว่า สำหรับเรื่องการซ่อมแซมไฟฟ้าสาธารณะภายในหมู่บ้าน ขอนำเรียนให้ที่ประชุมทราบว่า ขณะนี้เจ้าหน้าที่ที่ออกให้บริการงานซ่อมแซมไฟฟ้า ตรวจพบโควิด ๑๙ จำนวน ๒ คน ทำให้เจ้าหน้าที่กองช่างที่ดูแลด้านไฟฟ้า และประปา ต้องถูกกักตัว เพราะเป็นกลุ่มสี่ยง จึงไม่สามารถออกบริการได้ ถ้าสถานการณ์ปกติแล้ว คณะผู้บริหารจะดำเนินการมอบหมายให้กองช่างแก้ไขปัญหาดังกล่าวต่อไป จึงขอนำเรียนให้ที่ประชุมทราบ

ที่ประชุม รับทราบ

นายถาวร ภูมาสี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร ดังนี้ เนื่องจากช่วงนี้เป็นช่วงฤดูฝน ทำให้ถนนขนส่งพืชผลทางการเกษตรชำรุด ประกอบกับผลผลิตใกล้จะเก็บเกี่ยวแล้ว จึงขอให้คณะผู้บริหารดำเนินการซ่อมแซม ถนนสายหนองจอก และถนนสายบ่อนไก่ จึงขอนำเรียนคณะผู้บริหาร

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

นายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรี

(นายสุวิทย์ ภูมิ่งศรี) นายกเทศมนตรีตำบลอุ่มเม่า ขอนำเรียนต่อที่ประชุมทราบว่า เมื่อวันที่ ๒๘ ตุลาคม

๒๕๖๔ เทศบาลตำบลอุ่มเม่า ไดมีการประชุมพิจารณาร่างแผนพัฒนาท้องถิ่น(พ.ศ.๒๕๖๖–๒๕๗๐) ซึ่งไดบรรจุโครงการพัฒนาครอบคลุมทุกหมู่บ้าน สำหรับการซ่อมแซมถนนลูกรัง สายบ่อนไก่บ้านท่างาม คณะผู้บริหารได้เสนอโครงการขอรับงบประมาณไปแล้ว แต่ปรากฏว่าโครงการดังกล่าวไม่ได้รับการคัดเลือก และถนนการเกษตรดังนั้นจะได้ปรึกษาหารือคณะบริหารเพื่อดำเนินการซ่อมแซมถนนสัญจรในหมู่บ้าน และถนนการเกษตรต่อไป จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นายอัศวิน ชนะศรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรี สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร ดังนี้ตามที่เทศบาลตำบลอุ่มเม่า ได้ดำเนินการก่อสร้างถนนคอนกรีตเสริมเหล็กในเขตเทศบาลตำบลอุ่มเม่า ไปแล้วหลายสาย ในการก่อสร้างครั้งต่อไปผมขอให้เทศบาลแจ้งวันลงงานก่อสร้างให้สมาชิกสภาทราบ เพื่อจะได้กำกับดูแลการก่อสร้างในหมู่บ้าน จึงนำเรียนผ่านท่านประธานสภา นำเรียนคณะผู้บริหาร ขอบคุณครับ

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า ขอนำเรียนต่อที่ประชุมทราบตามที่ท่าน สท.อัศวิน ชนะศรี สอบถามเกี่ยวกับการลงงานก่อสร้าง ก่อนอื่นผมต้องขอโทษสมาชิกสภาทุกท่าน ที่ไม่ได้แจ้งการลงงานในพื้นที่ เนื่องจากทางเทศบาลได้แจ้งผ่านช่องทางไลท์เทศบาล สมาชิกสภาทุกท่านก็อยู่ในกลุ่มไลท์ ดังนั้นจึงขอให้สมาชิกสภาทุกท่านได้ติดตามข่าวสารในการดำเนินงานต่าง ๆ ของเทศบาลตำบลอุ่มเม่า ในช่องทางไลท์เทศบาล จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ ถ้าไม่มีผมขอขอบคุณสมาชิกสภาเทศบาลตำบลอุ่มเม่าทุกท่าน ที่มาประชุมโดยพร้อมเพียงกันในวันนี้ ขอปิดการประชุม

ปิดประชุมเวลา ๑๒.๐๐ น.

(ลงชื่อ) ทานตะวัน สิงห์หาบุตร ผู้จดรายงานการประชุม

(นางทานตะวัน สิงห์หาบุตร) เลขานุการสภา ทต.อุ่มเม่า

(ลงชื่อ) ทิวากร ภูกิ่งเงิน ผู้รับรองรายงานการประชุม

(นายทิวากร ภูกิ่งเงิน) ประธานสภา ทต.อุ่มเม่า

คณะกรรมการตรวจรายงานการประชุม

(ลงชื่อ) ประดิษฐ์ ชูสีขวัญ

(นายประดิษฐ์ ชูสีขวัญ)

(ลงชื่อ) ถาวร ภูมาสี

(นายถาวร ภูมาสี)

(ลงชื่อ) วาสนา ภูสมมาตย์

(นางสาววาสนา ภูสมมาตย์)